ועדת הכספים, כנסת 19, פרוטוקול מספר 354, 2014-06-09 12:00

ניסן סלומינסקי: אני פותח את ישיבת ועדת הכספים.

ניסן סלומינסקי: על סדר-היום: פיצויים בגין נזקי הסופה ופגעי מזג האוויר.

ניסן סלומינסקי: אני רוצה לעשות תזכורת, כי היום בימי הקיץ, קשה לדמיין סופה.

ניסן סלומינסקי: אבל כן, זה קרה במדינת ישראל ובניגוד לתחזיות היתה סופה קשה של 4 ימים.

ניסן סלומינסקי: היא השאירה את רישומה הקשה בהרבה מאוד מקומות.

ניסן סלומינסקי: לצורך זה החליטה המדינה לסייע לאותם אזורים ולאותן מועצות שנפגעו.

ניסן סלומינסקי: אנחנו כבר קיימנו 2 ישיבות וזאת הישיבה השלישית שבה למעשה היינו צריכים להרים כוסית שהכול הסתיים וצריכים להודות לכל המשרדים, כל אחד ממה שהוא עשה.

ניסן סלומינסקי: מפני הנוכחים פה, אני רואה שזה לא בדיוק כך.

ניסן סלומינסקי: קודם כל, אני מברך את ראשי המועצות, את המזכירים ואת הגזברים ואחרים שהצטרפו אלינו ואת אנשי המשרדים שנמצאים איתנו.

ניסן סלומינסקי: אם אני זוכר נכון, למדנו שהכל נחלק ל-3 חלקים, אז גם פה זה נחלק ל-3 חלקים.

ניסן סלומינסקי: היתה ההשתתפות המיידית, שאני חושב שהיא היתה מכובדת.

ניסן סלומינסקי: אחר-כך היה הנושא של גזם והנושא השלישי צריך להיות נושא של תשתיות.

ניסן סלומינסקי: פה אני חושב שאנחנו נמצאים לא במצב כל-כך טוב.

ניסן סלומינסקי: לפני שאני אומר, אני אתן לאנשי המשרדים.

יצחק כהן: בלי האוצר זה לא ילך.

ניסן סלומינסקי: בוא נשמע.

ניסן סלומינסקי: אני יכול לסגור את הישיבה וזה חבל.

ניסן סלומינסקי: נציג האוצר הגיע.

ניסן סלומינסקי: אני מקווה מאוד שישנן הסכמות בין המשרדים השונים למועצות לגבי הנזקים.

ניסן סלומינסקי: אני מקווה שעל זה אין מחלוקות גדולות.

ניסן סלומינסקי: מצד שני, נרצה לשמוע מכל משרד איפה הוא נמצא בעניין.

ניסן סלומינסקי: אחר-כך נשמע את ראשי הרשויות.

ניסן סלומינסקי: אחר-כך נראה את מי צריך לזרז יותר.

ניסן סלומינסקי: מרדכי כהן ממשרד הפנים, בבקשה.

<מרדכי כהן: כפי שפתחת, שלב א' הסתיים, שלב הנזקים המידיים, 30 מיליון שקלים, ל-42 רשויות.

<מרדכי כהן: שלב ב' זה הגזם.

ניסן סלומינסקי: אנחנו מוציאים את ירושלים מהתמונה.

<מרדכי כהן: נכון.

<מרדכי כהן: שלב ב', שזה 20 מיליון שקלים ל-27 רשויות והתפנינו לטפל בתשתיות.

<מרדכי כהן: אנחנו כמשרד פנים סיימנו את העבודה.

<מרדכי כהן: התקשרנו עם שלושה משרדי שמאים גדולים, שהקיפו את כל הרשויות.

<מרדכי כהן: החומר נמצא אצלנו.

<מרדכי כהן: אנחנו בשלבים הסופיים של עיבוד שלו.

<מרדכי כהן: אני מזכיר לכולם שהדרישות של הרשויות היו למעלה מ-200 מיליון שקלים.

<מרדכי כהן: אנחנו נדרשנו לעשות עבודה יסודית ולבדוק באמצעות שמאים רשות רשות.

<מרדכי כהן: סיימנו את השלב הזה, העברנו את החומר לאוצר.

<מרדכי כהן: הסיכום בינינו לבין האוצר הוא שבימים הקרובים אנחנו נגיע להסכמות בדבר השיפוי המתאים, לאור העבודה שנעשתה.

<מרדכי כהן: יש סוגיה אחת, אדוני היושב ראש, שמקשה עצמנו מאוד.

<מרדכי כהן: אנחנו לא רוצים למצוא את עצמנו במצב של כפל.

<מרדכי כהן: חלק מהתשתיות נמצאות תחת ביטוח ואנחנו עלולים להיות במצב שאנחנו משפים רשויות מקומיות ובמקביל הן פונות לחברות הפיתוח ובגין אותו נזק מקבלות שיפוי מחברות הביטוח.

<מרדכי כהן: כדי שלא יקרה הדבר הזה, זאת הבדיקה שאנחנו עושים עכשיו.

<מרדכי כהן: זה לא חלילה אומר שהרשויות הטעו או מסרו אינפורמציה שגויה, אלא זה נדרש מאיתנו לעשות בדיקה.

<מרדכי כהן: זה השלב האחרון שנותר לנו.

<מרדכי כהן: מרגע שנעשה את זה, נשב עם האוצר ונוכל להגיע לסיכומים, כפי שעשינו בפעימות הקודמות.

ניסן סלומינסקי: אתה יכול לומר באיזה סכום מדובר כדי שנדע איפה אנחנו חיים?

ניסן סלומינסקי: בלי קשר לביטוח, מה הסכום שאתם הגעתם אליו על התשתיות?

<מרדכי כהן: אני אומר שוב.

<מרדכי כהן: הדרישות של הרשויות זה למעלה מ-200 מיליון שקלים.

ניסן סלומינסקי: אני יודע.

ניסן סלומינסקי: מה אתם בדקתם עם השמאים?

<מרדכי כהן: עדיין לא השלמנו את העיבוד.

<מרדכי כהן: השמאים סיימו את העבודה, מסרו לנו את כל החומר.

<מרדכי כהן: עכשיו אנחנו יושבים ועוברים רשות רשות.

<מרדכי כהן: רואים שבאמת מה שמופיע זה הנושאים שאנחנו ביקשנו מהשמאים, כי ביקשנו תשתיות בתוך הרשויות, זאת אומרת, כבישים בתוך הרשויות המקומיות, מתקנים שהם לא מתקני רווחה או חינוך אלא מתקנים באחריות ישירה של הרשות.

<מרדכי כהן: אנחנו עושים את הבדיקה הזאת.

<מרדכי כהן: כפי שהתחייבנו לוועדה, ברגע שנשלים את זה מול האוצר, זה לא יהיה דבר שנמסמס אותו.

<מרדכי כהן: סיכמנו עם האוצר שזה עניין של ימים עד שנסיים את העבודה הזאת.

ניסן סלומינסקי: אתה רוצה להגיד לי שאם הייתי עושה את הישיבה בעוד שבוע, היינו שומעים מספר?

<מרדכי כהן: כן.

ניסן סלומינסקי: אתה לא יכול לתת לנו מספר שאתם חושבים שהוא הנכון?

<מרדכי כהן: אני לא רוצה להיות לא אחראי.

<מרדכי כהן: זה לא אחראי לומר את זה.

<מרדכי כהן: עשינו עבודה כל-כך רצינית ועברנו רשות רשות.

ניסן סלומינסקי: לא יכולת לחבר את זה לקראת הישיבה?

<מרדכי כהן: לא, באמת שלא.

<מרדכי כהן: אנחנו רוצים להשלים את העבודה הזאת.

<מרדכי כהן: היא היתה כל-כך יסודית ומקצועית.

ניסן סלומינסקי: בגלל שאני יודע שאתם עושים.

ראובן ריבלין: אדוני היושב ראש, חשוב לשאול את האוצר אם הוא רואה את העניין אותו דבר.

ראובן ריבלין: אני בעד לדחות בעוד שבוע.

ניסן סלומינסקי: קודם כל נשמע.

ניסן סלומינסקי: אתה אומר שאתה לא מסוגל לתת לנו הערכה על סכום.

<מרדכי כהן: לא.

ניסן סלומינסקי: שלב א' וב', אליבא דכולי עלמא סגור ומסודר?

<מרדכי כהן: סגור.

<מרדכי כהן: כספים הועברו לרשויות לפי הפעימות שהצגתי.

<מרדכי כהן: היו רשויות שגם ערערו.

ניסן סלומינסקי: אתה מדבר רק על פנים או על המשרדים?

<מרדכי כהן: חינוך יושבים פה ותכף הם ידווחו.

<מרדכי כהן: אחת מהסיבות שאנחנו עשינו את זה בשיטה הזאת, שלא יהיה כפל בין המשרדים.

<מרדכי כהן: יש מתקנים שקשורים לחינוך וזה לא המנדט שלנו.

ניסן סלומינסקי: מה שאמרת עד עכשיו זה היה על פנים?

<מרדכי כהן: רק פנים.

ניסן סלומינסקי: הבנתי.

ניסן סלומינסקי: מה לגבי החינוך?

<תמיר בן משה: אני מנסה לבחור מילים במה לפתוח.

ניסן סלומינסקי: אני יכול להזכיר לך שבישיבה הקודמת אתה היית הכי נמרץ מכולם.

ניסן סלומינסקי: היית כבר בכל המקומות.

ניסן סלומינסקי: גיבשת דעה והרבה רצון ופתאום משהו קרה.

<תמיר בן משה: נכון.

<תמיר בן משה: קודם כל, אני רוצה לציין שהסופה תפסה אותי שבועיים בתפקיד ויכול להיות שרצתי קדימה, בטח מכוונות טובות, מול הרשויות.

יצחק כהן: התקררת?

<תמיר בן משה: עוד לא.

<תמיר בן משה: בשורה התחתונה, אנחנו היינו ממש בתהליך שכבר הוצאנו הרשאות לרשויות, לפי מה שסוכם בינינו לבין האוצר.

<תמיר בן משה: כשזה הגיע לחתימה של החשבות אצלנו והיועצת המשפטית, הם עצרו את כל ההרשאות בטענה שהקריטריונים וכל המדדים והקריטריונים לתקצוב לא הופצו לכל הרשויות.

<תמיר בן משה: עשינו תיקון מיידי לכל המהלך הזה.

<תמיר בן משה: לקראת סוף מרץ הוצאנו קריטריונים לכל הרשויות, כאשר הקריטריון של שמשרד הפנים, שלפיהם שיפו את הרשויות, לפי גובה השלב – זה הקריטריון שלפיו נקבע שנוציא הרשאות למוסדות החינוך.

<תמיר בן משה: בפועל, הוצאנו להם הודעה ל-27 רשויות איך לפעול במצב הקיים.

<תמיר בן משה: מה שעמד בפני החשבת והיועצת המשפטית זה היה העניין של הביטוח, כפי שעלה במשרד הפנים.

<תמיר בן משה: לא רצו שיהיה עניין של החזר כפול לרשויות.

<תמיר בן משה: חובה היה עליהם, שמוסדות החינוך היו צריכים להיות מבוטחים והם היו צריכים לקבל שיפוי בעניין הזה.

<תמיר בן משה: בשורה התחתונה, רק 3 רשויות מתוך ה-27 רשויות חזרו אלינו עם תשובה מתוך הביטוח, מה הביטוח מכסה ומה הפער שמתוכם הם צריכים לקבל את ההחזר מאיתנו.

<תמיר בן משה: אנחנו כרגע בשלב של עיבוד הנתונים ומבחינתנו בימים הקרובים, אותן 3 רשויות, נוציא להן את ההרשאות התקציביות.

<תמיר בן משה: כל השאר לא הגיבו ולא חזרו אלינו עם פניות.

ראובן ריבלין: אלה שיש להם הרשאות תקציביות, יש רק כיסוי תקציבי?

<תמיר בן משה: הסיכום שלי עם האוצר שזה כרגע יוצא מתקציב של משרד החינוך.

ראובן ריבלין: יש לך כיסוי תקציבי, זה מצוין.

ראובן ריבלין: מה אומר האוצר?

ניסן סלומינסקי: אני רוצה להבין.

ניסן סלומינסקי: משרד הפנים שאל את אותה שאלה לגבי הכיסוי הביטוחי.

ניסן סלומינסקי: הרשויות ענו לכם?

<מרדכי כהן: אני אומר שוב.

<מרדכי כהן: החלוקה אצלנו היא מעט שונה.

<מרדכי כהן: הפעימה הראשונה היא 27 רשויות לשמאים אנחנו פנינו ל-42 רשויות.

<מרדכי כהן: יש הבדל בין רשויות שנפגעו - - -

ניסן סלומינסקי: אז פניתם ל-42 רשויות כדי לוודא את הנושא של הביטוח וכולם חזרו אליכם?

<מרדכי כהן: פנינו וקיבלנו אינפורמציה וזאת האינפורמציה שאנחנו בודקים עכשיו.

ניסן סלומינסקי: איך זה שאליכם חזרו כולם ואליו חזרו רק 3 רשויות.

<מרדכי כהן: אנחנו הפעלנו משרדי שמאים שיעברו רשות רשות.

ניסן סלומינסקי: אני מדבר כרגע על הכיסוי הביטוחי.

ניסן סלומינסקי: אני מקווה ששם אתה נעצר וגם הוא נעצר שם.

ניסן סלומינסקי: הבנתי שמתוך ה-47 כולם חזרו אליך ונתנו תשובה לגבי הכיסוי הביטוחי.

<צביקה כהן: אנחנו קיבלנו תשובה מכל הרשויות.

<צביקה כהן: הבעיה היא שחלק מהתשובות זה שיש תביעות שנמצאות בגיבוש.

ניסן סלומינסקי: אבל אתם קיבלתם התייחסות.

ניסן סלומינסקי: הוא אומר שמתוך ה-27 הוא קיבל רק 3 תשובות.

<קריאה: למה פנו ל-27?

ניסן סלומינסקי: עוד מעט אני אדבר על המשרדים.

ניסן סלומינסקי: אני רוצה להבין איך זה קורה שלמרדכי עונים ולתמיר לא עונים.

<תמיר בן משה: מי שחזר אלינו בתשובה, זה אחרי תשובה של הביטוח.

<תמיר בן משה: בחלק מהרשויות הן עדיין בבדיקה, הם בעבודה מול חברות הביטוח.

<תמיר בן משה: זה עניין של זמן.

<תמיר בן משה: הם עוד לא החזירו לנו תשובה סופית מהביטוח מה מבוטח ומה מצריך שיפוי.

<תמיר בן משה: אנחנו בדין ודברים איתם.

<תמיר בן משה: רק שלוש רשויות חזרו בתשובות מהביטוח: בית ג'אן, מבקשת ומטה בנימין.

<תמיר בן משה: כרגע זה בבדיקה.

ניסן סלומינסקי: יש כאן נציגים של חקלאות או משרד התחבורה.

<צביקה כהן: בחקלאות, למזלנו, רוב הפיצוי היה דרך הביטוח.

<צביקה כהן: יושב כאן דודו, מנהל כנ"ת ואם תרצה הוא גם יגיד כמה כסף שולם לחקלאים עד היום, באיזה ענפים ובאיזה ביטוחים.

<צביקה כהן: אני רק אומר שמשהו כמו 120 מיליון שקלים שולמו ביטוחים לחקלאים.

<צביקה כהן: יש בעיה לחקלאות בעיקר בגלל שהיו מבנים לא מבוטחים.

<צביקה כהן: היו מבנים של בתי צמיחה או בתי רשת שלא היו מבוטחים והחקלאים לא ביטחו אותם.

<צביקה כהן: זה לא הרבה, זה כמה מיליונים.

<צביקה כהן: אנחנו מנסים למצוא מנגנון שייתן הלוואות לחקלאים דרך מועצות הייצור כי אנחנו לא חושבים שחקלאים שלא ביטח צריך לקבל פרס.

<צביקה כהן: אנחנו עובדים על זה יחד עם החשכ"ל אבל עוד אין לי מה לדווח.

<צביקה כהן: רוב החקלאים שהיו מבוטחים בכנ"ת - - -

ניסן סלומינסקי: אז למעשה החקלאים קיבלו את הכסף מהביטוח.

<צביקה כהן: כן, אבל בוא לא נשכח - - -

ניסן סלומינסקי: הוא מסבסד את הרוב.

<צביקה כהן: הביטוח מסובסד, זה לא ביטוח פשוט.

<צביקה כהן: עדיין ישנם חקלאים שלא השכילו לבטח.

<צביקה כהן: אצלם יש פגיעה.

<צביקה כהן: זה לא הרבה אבל זה כל עולמם.

ראובן ריבלין: יש חקלאים שהביטוח עולה להם יותר מהתוצר שהם מגדלים.

<צביקה כהן: גם לא מוכנים לבטח אותם.

ראובן ריבלין: היה לנו פה דיון לפני שנתיים שלוש.

<צביקה כהן: הדברים השתנו.

<צביקה כהן: התמיכה של המדינה הכפילה את עצמה.

ראובן ריבלין: בעקבות אותם דיונים.

<צביקה כהן: כן, בעקבות כל התופעות.

<מרדכי כהן: כדי שלא יהיו אי הבנות לאחר מכן מבחינת הרשויות.

<מרדכי כהן: אנחנו התמקדנו במרכיבים הבאים: מתקני משחקים במתחמים ציבוריים, ריהוט רחוב, מתקני הצללה ופרגולות, תשתיות תאורה, נזקים למבנים שהם באחריות הרשות המקומית, תשתיות ניקוז רק עיליים וכבישים פנימיים בתוך הרשות.

<מרדכי כהן: אלה המרכיבים, שיהיה מאוד ברור.

ניסן סלומינסקי: משרד התחבורה.

<פנחס אזולאי: לא קיבלתי כל מנדט מהמשרד.

<פנחס אזולאי: אני מבין שהנציג של התחבורה הציבורית לא הגיע.

<פנחס אזולאי: לא קיבלתי איזה מסר להעביר.

ניסן סלומינסקי: הגיעו אליכם בקשות?

<פנחס אזולאי: כרגע הציג לי מישהו מחברת אגד תעבורה לעניין מבשרת.

<איל פורת: מבשרת, גבעת זאב ומעלה אדומים.

ניסן סלומינסקי: תשתית של כביש שנהרסה בין ישוב לישוב, מי אחראי?

<ישראל פוקס: בעקבות הסופה נוצרו נזקים לכבישים בשווי של 55 מיליון שקלים, מבלי שקיבלנו תוספת תקציב מחברת נתיבי ישראל.

<ישראל פוקס: פנינו עם דרישות ובקשות למשרד האוצר ולמשרד התחבורה אולם טרם קיבלנו מענה לנזקים הללו וזה נלקח מהתקציב השוטף.

<ישראל פוקס: הנזקים רובם טופלו ותוקנו בכבישים הבינעירוניים.

<ישראל פוקס: לא ידוע לנו על כבישי גישה לישובים שהם באחריות שלנו שנפגעו מהסופה ולא טופלו.

ניסן סלומינסקי: מה זאת אומרת אחריות שלנו?

ניסן סלומינסקי: נניח שיש מועצות אזוריות - - -

<ישראל פוקס: בתוך המועצה אני לא אחראי.

ניסן סלומינסקי: מי אחראי בתוך מועצה אזורית על הכבישים?

ניסן סלומינסקי: איזה משרד.

ניסן סלומינסקי: אמר לנו מרדכי שכבישים בתוך העיר אחראי משרד הפנים.

ניסן סלומינסקי: בין ישוב לישוב במועצה אזורית, מי אחראי על הכבישים הללו?

ניסן סלומינסקי: אין בעל-בית?

ניסן סלומינסקי: יש כאן נציג של משרד התחבורה?

<ישראל פוקס: בינעירוני זה נתיבי ישראל.

ניסן סלומינסקי: בתוך מועצה אזורית.

<ישראל פוקס: בתוך מועצה זה באחריות המועצות.

ניסן סלומינסקי: אני מדבר כרגע על משרד הפנים.

ניסן סלומינסקי: משרד הפנים אומר שכבישים בתוך עיר זה באחריות שלו.

ניסן סלומינסקי: מה קורה במועצה, בין ישוב ליישוב.

ניסן סלומינסקי: מרדכי, זאת גם אחריות שלך?

<מרדכי כהן: כן.

ראובן ריבלין: יש לך את דליית אל כרמל ואת עוספייה.

ראובן ריבלין: יש כביש שעובר דרך בית אורן והלאה, הוא עובר בתוך המועצות המקומיות.

ראובן ריבלין: אמרו להם ממשרד התחבורה שהואיל וזה עובר בתוכם, הם אחראים לקטע שעובר בתוכם.

ניסן סלומינסקי: רציתי לדעת על המשרד אז מרדכי לקח על עצמו אחריות.

<מרדכי כהן: אני רוצה שיהיה ברור.

<מרדכי כהן: זה לא כבישים ראשיים שנמצאים בתוך שטח המועצה האזורית.

<מרדכי כהן: זה רק הכבישים העורקיים, שמחברים בין הישובים.

ניסן סלומינסקי: כביש 60 במועצה האזורית בנימין שמחבר בין עופרה.

<מרדכי כהן: זה המועצה ומשרד הפנים.

<קריאה: לא, נתיבי ישראל.

<קריאה: כביש 60 בטיפול מע"צ.

<קריאה: כבישים ראשיים הם באחריות נתיבי ישראל.

<קריאה: גישות לישובים ופיצול מהכביש הראשי לפנים היישוב, זה באחריות הרשויות.

<קריאה: זה מהכבישים הראשיים לתוך היישובים.

<קריאה: אם יש כביש שמחבר בין שני ישובים זה הופך להיות כביש של נתיבי ישראל.

<קריאה: אני עושה הפרדה בין כביש גישה לכבישים עורקיים.

<קריאה: לאחרונה יש החלטה של משרד התחבורה לטפל עד קו הבתים.

ניסן סלומינסקי: רציתי שנגדיר.

ניסן סלומינסקי: ברשויות מקומיות או ערים, אז הדברים ברורים.

ניסן סלומינסקי: עד היישוב זה המדינה , או משרד התחבורה, או נתיבי ישראל.

ניסן סלומינסקי: בתוך היישוב זה הרשות המקומית ומשרד הפנים.

ניסן סלומינסקי: במועצות אזוריות אני מבין שהכבישים הראשיים במועצות האזוריות זה באחריות נתיבי ישראל.

<ישראל פוקס: אתם הופכים את הפרט לכלל.

<ישראל פוקס: יש שני סוגים של אחריות.

<ישראל פוקס: משרד התחבורה קיבל החלטה ב-2012 שלוקחים אחריות על כבישי גישה לישובים.

<ישראל פוקס: היתה ועדת חריגים.

<ישראל פוקס: חלק עברו אלינו וחלק לא עברו.

<ישראל פוקס: המועצות התלוננו והיתה ועדת חריגים במשרד התחבורה, בעקבות הדרישה שלהם, מה כן יעבור ומה לא יעבור.

<ישראל פוקס: במקרה של דליית אל כרמל, חוצה היישוב הזה לא נכנס לקריטריונים והוא חוצה יישוב.

<ישראל פוקס: הוא נשאר במסגרת המועצה דליית אל כרמל.

ראובן ריבלין: יש לה הרבה כסף אז אין לה בעיה.

<ישראל פוקס: כביש שמחבר יותר מישוב אחר או דרך גישה ליישוב, לקחנו עליו אחריות.

<ישראל פוקס: אגב, התהליך עוד לא הסתיים, יש תהליך שהכביש צריך להירשם ברשומות על-מנת שאני אוכל להיות אחראי באופן מלא.

<ישראל פוקס: התהליך הזה טרם הסתיים, הוא בעיצומו והוא נמצא במשרד התחבורה.

<ישראל פוקס: אני לא מכיר בעקבות הסערה על כבישים כאלו שהם ניזוקו ולא טופלו.

<אפרים פלס: זה נכון וכל הכבוד לכם.

ניסן סלומינסקי: יש כאן עוד משרד ממשלתי?

<רמי בוסי: אני ממשרד להגנת העורף.

<רמי בוסי: אמרת שיש שלושה חלקים.

ראובן ריבלין: אתה במשרד או במשרד הביטחון?

<רמי בוסי: אנחנו בהעברה.

<רמי בוסי: בשלב הראשון סיפקנו ציודים שונים שהיו רלוונטיים לסופה, החל ממנות מזנון וכדומה, בסדר גודל של 7 מיליון שקלים מתקציב המשרד.

<רמי בוסי: למעשה, מאז אנחנו בפעילות עם כל הרשויות.

<רמי בוסי: בעדיפות ראשונה אותן רשויות שנפגעו בסערה או שהיו באותו אזור שהוא גבוה מעל 750 מ' והיו יכולים להיפגע אם היה עוד קצת שלג.

<רמי בוסי: היינו צריכים לרכז מאמץ למצב שבו הם יהיו בבידוד, החל מטלפונים לווייניים, דרך שיפוץ או שדרוג או הקמה של מרכזי הפעלה לחרום, חפ"קים, חפ"קי תאורה, מרכזי קליטה.

<רמי בוסי: יש פה דוגמאות יפות מהשומרון ועוד כהנה וכהנה.

ניסן סלומינסקי: כולל במודיעין?

<רמי בוסי: גם במודיעין.

<רמי בוסי: הכוונה היא שבפעם הבאה הדברים כבר יהיו אצלם.

<רמי בוסי: זה מתבצע מהתקציב השוטף של המשרד.

ניסן סלומינסקי: תמו נציגי המשרדים.

ניסן סלומינסקי: בעוד שבועיים תהיה רשימה ואפילו נוכל להרים כוסית?

<מרדכי כהן: אם נגיע להסכמה עם האוצר, זה יהיה נהדר.

ראובן ריבלין: האוצר שומר על זכות השתיקה?

<יוסי עדס: כפי שתיאר מרדכי, משרד הפנים ריכז את המאמצים בשלוש פעימות.

<יוסי עדס: שתי הפעימות הראשונות כבר תוקצבו והועברו לרשויות, אחרי העבודה שעשה משרד הפנים.

<יוסי עדס: השלב השלישי, שזה שלב התשתיות שהוא מורכב יותר, כי צריך לבחון את היקף הנזק והעלות שלו על-ידי שמאים ששלח משרד הפנים.

<יוסי עדס: הם אמורים להיות מבוטחים ובהרבה מקרים הם אכן מבוטחים וצריך עדיין לעשות את העבודה של ההצלבה מול הביטוח ולוודא שלא יהיה כפל שיפוי.

<יוסי עדס: אני מקווה שנצליח לסיים את העבודה הזאת כמה שיותר מהר וכך נוכל להעביר את הכסף לרשויות.

ניסן סלומינסקי: ברגע שהפנים, החינוך וכל המשרדים האחרים יהיו להם דברים מסודרים – בחינוך אתם גם מקבלים מהאוצר או שזה מתוך?

<תמיר בן משה: מהאוצר.

ניסן סלומינסקי: האוצר, לא תהיה אצלכם בעיה שלא תהיה אצלכם בעיה שלא יהיה כסף?

<יוסי עדס: אני יודע לגבי פנים.

<יוסי עדס: פחות הייתי בדיונים מול משרד החינוך.

<יוסי עדס: לגבי משרד הפנים, כמו שהיה בפעימות הקודמות, היה מיפוי של העלויות ובסופו של דבר הגענו להסכמות ולהבנות וזה תוקצב.

ראובן ריבלין: זה לגבי העבר.

ראובן ריבלין: ולעתיד, כמה זמן ייקח לכם?

<יוסי עדס: זה מאוד תלוי ביכולת להבין ולקבל תשובות ברורות גם מהרשויות, וגם הבדיקות שאנחנו צריכים לעשות מול אגף שוק ההון ומול חברות הביטוח לגבי ההיקף הביטוחים.

<יוסי עדס: מה שבוטח לא יתוקצב.

ניסן סלומינסקי: נציגי המשרדים, נתקלתם באיזה קושי עם האוצר או שזה תהליך שבעוד שבועיים, בעזרת השם, הכול ייראה אחרת?

<מרדכי כהן: לא נתקלנו בקושי.

<מרדכי כהן: נתקלנו ברצון טוב כמו בפעימות הקודמות.

<מרדכי כהן: האוצר, בסופו של דבר, מכיוון שנעשתה אצלנו עבודה יסודית, רוצה ללמוד את העבודה.

ניסן סלומינסקי: זה נראה כאילו המצב טוב.

<חן פיליפוביץ: אני ראש מועצת הר אדר.

<חן פיליפוביץ: אני שמח לפתוח ולספר לכולם שזה נשמע נהדר אבל בשטח הדברים קצת שונים.

<חן פיליפוביץ: אמרת שהיית שבועיים בתפקיד.

<חן פיליפוביץ: אני הייתי רק חודש בתפקיד וקפצה עלי הסופה.

<חן פיליפוביץ: הסתדרנו, עבדנו ופעלנו לפי הנחיות שקיבלנו ממנהל המחוז, מר כהן, והכול עבד לכאורה נפלא.

<חן פיליפוביץ: בשטח אני מגלה היום דברים שאין לי שום דרך להתמודד איתם.

<חן פיליפוביץ: הזכרת את נושא הביטוח מול משרד הפנים.

<חן פיליפוביץ: אני בבעיה.

<חן פיליפוביץ: יש לי הצללות בגני משחקים.

<חן פיליפוביץ: רבותיי, אני לא מבקש הצללה לגינה הפרטית שלי.

<חן פיליפוביץ: אני מדבר איתכם על גני משחקים ועל גני שעשועים, שהיו בהם הצללות ונהרסו כליל בשלג וקרסו.

<חן פיליפוביץ: לרשות כמו שלי, 250,000 שקלים זה המון כסף.

<חן פיליפוביץ: אין לנו שום דרך להרים את ההצללות.

<חן פיליפוביץ: את ההצללות בגני הילדים הרמנו בצורה עקומה, תבואו ותראו, אבל הצללות בגני ילדים אין לי שום מנגנון כלכלי לגבות אותו.

<חן פיליפוביץ: הפלא ופלא, אני מעלה נתון שאתה העלית, הביטוח לא מכסה.

<חן פיליפוביץ: המילים מאוד יפות: שיפוי, גיבוש ביטוחי, זה לא עובד בשטח.

<חן פיליפוביץ: היום אין בהר אדר הצללות בגני המשחקים.

<חן פיליפוביץ: מה עושים?

<חן פיליפוביץ: ההורים לא מוכנים לקבל את זה ובצדק.

<חן פיליפוביץ: ההורים אומרים: אדוני, תביא הצללות.

<חן פיליפוביץ: אתה ראש הרשות, לא מעניין אותנו איך.

<חן פיליפוביץ: בדקתי עם מרדכי והוא אומר שבביטוח זה לא מופיע.

<חן פיליפוביץ: אני תקוע בלי הצללות.

ניסן סלומינסקי: הבנתי שכל מה שהביטוח לא מכסה, משרד הפנים מכסה.

<חן פיליפוביץ: אנחנו מבינים אותו דבר.

<חן פיליפוביץ: אנחנו לקראת הקיץ ואף אחד לא זוכר את השלג שהיה אצלנו.

ניסן סלומינסקי: מרדכי אומר שהוא זוכר.

<חן פיליפוביץ: אני חייב להגיד על הרוח הטובה.

<חן פיליפוביץ: איפה שפניתי, אני מקבל יחס נפלא.

<חן פיליפוביץ: אבל מיחס אני לא אפתור את הבעיה שאין לי הצללות.

<חן פיליפוביץ: אותו כנ"ל לגבי כיפות בבית הספר, שהוא בניין בן שנתיים, שאף אחד לא ישלם את זה כרגע.

<חן פיליפוביץ: אנחנו עובדים עם משק"ל וגם הם עוזרים מאוד.

<חן פיליפוביץ: אני מנסה למצוא פתרון בדרך של אלתור, אבל 250,000 לא מוצאים אותם באלתור.

<חן פיליפוביץ: מר כהן אומר לי: אדוני, תעלה תב"ר.

<חן פיליפוביץ: אני עושה, אבל אין לי פתרון.

<חן פיליפוביץ: אני מבקש פתרון לאלתר.

<חן פיליפוביץ: זה לא ילך ברמות של להגיד לי שיהיה בסדר.

<חן פיליפוביץ: הקיץ בפתח ואני חייב פתרון.

<חן פיליפוביץ: אני בטוח שיש עוד מועצות, בבית ג'אן שמעתי שזה אותו דבר.

<חן פיליפוביץ: כרגע צצות לי בעיות של תשתיות.

<חן פיליפוביץ: זאת אומרת, כבישים שנראה שתו הרבה מאוד מים במשך התקופה ועכשיו הם מתפוצצים.

<חן פיליפוביץ: אני רשות קטנה של 1,400 דונם עם הרבה ילדים שמסתובבים.

<חן פיליפוביץ: מה אני עושה?

<חן פיליפוביץ: לא מצאתי שום מנגנון סדור, שאם אני רוצה ללכת לפי הספר, אין ספר.

<חן פיליפוביץ: שוב פניתי למרדכי ואומרים לי: תעשה כך, תעשה רשימה, תציף.

<חן פיליפוביץ: הרשימות שהצפנו תמוכות עבודות שעשינו בשטח ואין לי את הדברים האלה, אני לא ממציא אותם.

<חן פיליפוביץ: אומרים: תביא יועץ שיראה שבאמת הכביש שתה הרבה מים.

<חן פיליפוביץ: אני עושה את זה רק שאני מבקש שהוועדה תמליץ על איזה מנגנון – אני אביא את איש המקצוע.

ראובן ריבלין: את זה אתה צריך לגמור עם משרד הפנים.

ראובן ריבלין: אנחנו לא יכולים להיכנס לרזולוציות כאלה.

ניסן סלומינסקי: מה עוד שמשרד הפנים עם פנים מאירות.

ראובן ריבלין: משרד הפנים, האם אתם לא מורים למועצות מה לבטח ומה לא לבטח?

<מרדכי כהן: לא.

ראובן ריבלין: זאת אומרת שמה שהוא דורש לגנים הציבוריים הוא היה צריך לבטח.

<חן פיליפוביץ: אין ביטוח על דבר כזה.

<חן פיליפוביץ: ביטחתי אבל זה לא תופס כי זה לא הוכרז כאסון טבע.

<חן פיליפוביץ: גם אני התלוננתי בתחילת הדרך.

<חן פיליפוביץ: לא יתכן שבגלל שהלמ"ס קבע שאני מייצג יישוב של אשכול 9 ואני מאוד גאה בכך, אז מודדים את השלג לחומרה.

<חן פיליפוביץ: זאת אומרת, בגלל שאני אשכול 9 – אני מתלונן על זה גם היום.

<חן פיליפוביץ: בעצם הורידו לי 40 ס"מ השלג.

<חן פיליפוביץ: היה לי מטר שלג והוא נהיה 40 ס"מ פחות.

<מרדכי כהן: אני לא אסכים לחוכא ואיטלולא.

<מרדכי כהן: הר אדר קיבלה 100% מהדרישות שלה בפעימה א' - - -

<חן פיליפוביץ: אני מבקש שיהיה פתרון לנושא הביטוחי.

<חן פיליפוביץ: אתה מציף נקודה מאוד חשובה.

<חן פיליפוביץ: אני קיבלתי ירושה, קיבלתי ביטוחים בירושה.

<חן פיליפוביץ: אני אומר: חבר'ה, בואו נעבוד לפי הספר.

ראובן ריבלין: אין רציפות שלטונית.

ניסן סלומינסקי: מה שאתה מעלה זה דבר נכון.

ניסן סלומינסקי: נכנס ראש עיר נבחר.

ניסן סלומינסקי: הוא נכנס עם כל המרץ ומשקיע ומצליח להרים את העיר והיא עלתה מ-4 ל-5 או 6.

ניסן סלומינסקי: אותו אחד מקבל עונש על-כך שהוא הרים את העיר.

ניסן סלומינסקי: לזה צריך למצוא פתרון.

ניסן סלומינסקי: אחרת אין שום תמריץ לראש עיר.

ניסן סלומינסקי: הפוך, ראש עיר יוריד את העיר שלו למטה כדי לקבל את התקציב.

ניסן סלומינסקי: צריך למצוא לזה פתרון.

ניסן סלומינסקי: אנחנו נתקלים בזה בערי ישראל לדורותיהן.

<גרשון מסיקה: אני חושב שזה המקום באמת להודות למשרד הפנים על הליווי שלהם עד כה.

<גרשון מסיקה: חבל שזה לוקח זמן.

<גרשון מסיקה: צריך לזכור שאנחנו כבר כמה חודשים אחרי הסופה.

<גרשון מסיקה: התקלות הצריכו טיפול ולכן הפעלנו את כל התותחים כולל ביטוח.

<גרשון מסיקה: פה נוצר מצב שהוא אבסורד.

<גרשון מסיקה: הרי אנחנו לא מקבלים את ה-100%.

<גרשון מסיקה: הגישו 200 מיליון ואולי יהיה 50 מיליון.

<גרשון מסיקה: לא מספיק שנקבל רבע עוד יקזזו בגלל הפעלנו את הביטוח.

<גרשון מסיקה: מה עוד שהביטוח שעכשיו שילם לנו, נניח, מיליון שקלים, הוא מקפיץ את הפרמיה בחצי מיליון.

<גרשון מסיקה: אי-אפשר להיענש מספר פעמים.

<גרשון מסיקה: נדמה לי שבירושלים עבר סכום של 400 מיליון ולא התחשבנו איתם עם הביטוח.

<גרשון מסיקה: אי-אפשר להעניש כמה פעמים את הרשות.

<גרשון מסיקה: זה שהיא עשתה ביטוח ושילמה פרמיה, זה שעברו כמה חודשים והיא נאלצה להפעיל את הביטוח וזה שממילא משפים אותי על חלק, אז מה פתאום אתה מקזז לי את הביטוח?

ניסן סלומינסקי: חוץ מזה הדברים מסודרים.

ניסן סלומינסקי: חינוך מסודר אצלכם?

<גרשון מסיקה: אנחנו תיקנו לבד.

ניסן סלומינסקי: מבחינת משרד החינוך, עומדים להחזיר לכם?

ניסן סלומינסקי: יש טענות?

<גרשון מסיקה: אני מקווה.

<גרשון מסיקה: הנציג של פקיעין.

ראובן ריבלין: העיר העתיקה ביותר בישראל.

<גאזי פארס: עיר 4 העדות.

<גאזי פארס: למי שלא מכיר, פקיעין נמצאת בין מעלות לבית ג'אן.

<גאזי פארס: היא בנויה משלוש שכונות באזור גיאוגרפי מאוד קשה.

<גאזי פארס: שכונת החיילים המשוחררים מגיעה לגובה של 900 מ' כך שהשלג שם היה מעל חצי מטר.

<גאזי פארס: בשנות התשעים היתה סופה דומה.

<גאזי פארס: אז אני עבדתי בעכו.

<גאזי פארס: בבוקר אמרו ברדיו שהכבישים סגורים.

<גאזי פארס: מתקשר אלי המנהל ואומר לי: למה אתה לא מגיע לעבודה?

<גאזי פארס: אמרתי לו שזה בגלל שהכביש סגור.

<גאזי פארס: אמר לי: אמרו על מעלות ועל בית ג'אן ועל פקיעין לא אמרו.

<גאזי פארס: זה בדיוק מה שקורה הפעם.

<גאזי פארס: המחפרים עבדו אצלי שבוע ימים מלאים.

<גאזי פארס: הגשתי בקשה להחזיר בפעימה הראשונה כמו כולם ולא קיבלתי כלום כמובן, למרות ששלחתי את כל הניירת, גם למרדכי, גם למנכ"ל משרד הפנים, גם לאלכס שפון.

<גאזי פארס: כולם אמרו שהבעיה היתה אם לא היתה לי הפסקת חשמל.

<גאזי פארס: אז היתה לי הפסקת חשמל של חצי שעה בלילה.

<גאזי פארס: אמרו: לא מגיע לך.

<גאזי פארס: קבעתי פגישה עם מנכ"ל משרד הפנים.

<גאזי פארס: הייתי אצלו, דיברתי איתו על הנושא, הסברתי לו והראיתי לו תמונות.

<גאזי פארס: אמר לי: הפעימה הראשונה נגמרה, תגיש לפעימה השנייה.

<גאזי פארס: הפעימה השנייה זה הגיזום.

<גאזי פארס: אז הבאתי את כל החשבוניות.

<גאזי פארס: אני היום בגירעון של 20 מיליון שקלים ועדיין לא שילמתי את החשבוניות האלו.

<גאזי פארס: כמובן בלי תגובה.

<גאזי פארס: אף אחד לא שאל אותי, אף אחד לא הרים טלפון, לא באו לבדוק.

<גאזי פארס: אני מרגיש באיזה מקום שמפלים את פקיעין לרעה.

<גאזי פארס: זה באמת לא בסדר.

<גאזי פארס: אף תגובה.

<גאזי פארס: שיגידו לי לא מגיע לך.

<גאזי פארס: כולם אומרים מגיע לך ופקיעין זה מקום גבוה.

<גאזי פארס: גם אם השלג היה 10 ס"מ, זה היה בלתי אפשרי לזוז בלי לנקות את הכביש.

<גאזי פארס: רכבים נתקעו, אנשים נתקעו.

<גאזי פארס: אני פשוט רוצה הסברים לדברים האלו.

ניסן סלומינסקי: תכף ניתן למשרד הפנים ואולי למשרד החינוך לתת תשובות.

<איתי חוטר: אני סמנכ"ל כלכלה מרכז השלטון המקומי.

<איתי חוטר: זה הדיון השלישי או הרביעי שאני יושב בו ואני מתריע בדיוק על המקרים האלו, לגבי הפעימה הראשונה והשנייה, על אותם ישובים ואותן מועצות מקומיות ועיריות שפנו אלינו.

<איתי חוטר: העברנו את האינפורמציה גם למשרד הפנים, על-כך שהם לא נכללו בקבוצה של רשויות שזכאיות לשיפוי בגין הוצאות שהוציאו בפעימה הראשונה והשנייה.

<איתי חוטר: אני מבקש לשים את זה פעם נוספת על השולחן ולנסות ולמצוא פתרון גם לרשויות הללו.

<איתי חוטר: בשולי הדברים אני חייב לציין לשבח את משרד הפנים, שבאמת נרתם לסוגיה הזאת ולקח מאוד ברצינות את הטיפול בנושא הזה.

<איתי חוטר: אבל, יש כמה דברים שצריך לטפל בהם וזה אחד מהם.

<איתי חוטר: הדבר הנוסף שאני רוצה לדבר עליו ברמה של שאלת הבהרה: כיצד יתכן ששני משרדי ממשלה קובעים קריטריונים שונים לזכאות לטיפול בעניין הזה?

<איתי חוטר: על פי הקריטריון של משרד הפנים יש 42 רשויות שנפגעות מהסופה.

<איתי חוטר: לפי הקריטריון של משרד החינוך יש 27 רשויות.

<איתי חוטר: אני חושב שגם בזה ראוי לשאול את השאלות ולקבל את התשובות, למה צריכים להיות קריטריונים שונים בשני משרדי ממשלה שמטפלים באותה סוגיה?

<אייל דמארי: אני ממלא מקום ראש מועצה מרום הגליל.

<אייל דמארי: אני מצטרף לברכות למשרד הפנים.

<אייל דמארי: מועצה אזורית מרום הגליל, אשכול 4, ישובים: אביבים ודובב שנמצאים על הגדר ועוד 8 אחרים שנמצאים בקו עימות.

<אייל דמארי: הסופה הזאת תפסה אותנו עם חוסר מוכנות לחריגות שבה.

<אייל דמארי: הקושי הגדול היה בעיקר ההתמודדות עם הפסקות החשמל, אבל לא פחות נושא החקלאות.

<אייל דמארי: 600 מגדלים של עופות ניזוקו במהלך הסופה הזאת.

<אייל דמארי: למעשה עד היום, מספר מצומצם ביותר של חקלאים הצליח לתבוע את הביטוח.

<אייל דמארי: יושבים פה איתנו שמאי שהמועצה שכרה כדי לאמוד את הנזקים שהגיעו לכ-60 מיליון שקלים אצל החקלאים.

<אייל דמארי: יושב איתנו פה חקלאי מדובב, דני פרץ, שאיבד את מטה לחמו בענף הזה.

<אייל דמארי: למעשה מאז הסופה ועד היום הוא מתגלגל ממקום למקום כדי ליצור לעצמו איזה מקור הכנסה כדי לכלכל את ביתו.

<אייל דמארי: כמוהו יש עוד הרבה מאוד משפחות של חקלאים.

<אייל דמארי: למעשה, יכולת הביטוח של המתקנים שלהם, אם זה לולים, דירים או כרמים, לא ניתן היה לבטח אותם גם אם היו רוצים.

<אייל דמארי: נוצר מצב של חקלאים שלמעשה היום נמצאים בכאוס כלכלי.

<אייל דמארי: אנחנו מנסים לעשות את כל מה שניתן על-מנת להציג את האירוע הזה, בגלל החריגות שבו, כאסון טבע.

<אייל דמארי: המדינה לא תכריז עליו כאסון טבע כי היא לא תרצה להסתבך עם קק"ל, עם מנהל וגם גופים אחרים שאולי יכולים לתבוע, אבל הנזקים במיליוני שקלים כרגע מושתים על החקלאים באופן ישיר.

<אייל דמארי: אני חושב שיש חובה, כאחריות משותפת שלנו, לנסות למצוא פתרון בדרך ממשלתית לאותם חקלאים שניזוקו.

<אייל דמארי: מרום הגליל היא בגובה 879 מטר.

<אייל דמארי: במקומות מסוימים גובה השלג הגיע למטר, בישובים כמו, עלמה, דלתון, רחנייה, אביבים, דובב, ספסופה, מירון וכפר שמאי.

<אייל דמארי: למעשה אין לנו פתרון ועד היום אנחנו מסתובבים בכל המקומות האפשריים על-מנת לנסות וליצור הזדהות עם הצורך להכיר בנזקים האלה.

<אייל דמארי: עד היום זה לא קרה.

<אייל דמארי: הייתי שמח אם תוכלו לשמוע בקצרה גם את השמאי וגם את התושב שהגיע לפה כדי להשמיע את הכאב שלו.

<עמיחי עתריה: אני שמאי חקלאי.

<עמיחי עתריה: אני רוצה לציין שהנזקים לבעלי חיים הם גדולים בצורה עצומה.

<עמיחי עתריה: מגדלי העופות להטלה, בעלי המכסות, על-פי חוק הגליל, מתרכזים בישובים האלה וכולם היו מבוטחים דרך מועצת הלול.

<עמיחי עתריה: אלא שהאירוע הזה הוא לא אירוע מכוסה.

<עמיחי עתריה: יושב פה דודו גינזבורג מנהל הכנ"ת.

<עמיחי עתריה: השמאים שלו בחנו את הירידה בהטלה, כי העופות נכנסו לנשירה.

<עמיחי עתריה: גם היה להן קר, גם לא היה להן אוכל וגם לא היה להן חשמל.

<עמיחי עתריה: אבל האירוע הזה, שהוא אירוע נדיר שלא היה אף פעם כמותו, הוא אירוע לא מכוסה.

<עמיחי עתריה: השמאים של הכנ"ת העריכו את הנזקים, אך בפוליסה כתוב שאם אין לעוף ברונכיט אז הוא לא מקבל את הפיצוי.

<עמיחי עתריה: העופות לא חלו, הן רק הפסיקו להטיל.

<עמיחי עתריה: הנזק לאותם מגדלים, 600 בעלי מכסות, זה 25 מיליון שקלים.

<עמיחי עתריה: דוגמה נוספת.

<עמיחי עתריה: אחד הדירים הכי גדולים בארץ לחלב, 3 ימים לא היה חשמל.

<עמיחי עתריה: לא יכלו לחלוב את העיזים, לא יכלו גם להגיע לדירים.

<עמיחי עתריה: העיזים האלה חלקם מתו מדלקות עטין אבל רובן לא חזרו לייצר חלב כי העטין שלהן היה מודלק.

<עמיחי עתריה: כתוצאה, במקום לייצר 3 ליטר, הם מייצרים 600 סמ"ק או 800 סמ"ק.

<עמיחי עתריה: אני מדבר על אנשים שביטחו את הענפים שלהם ולא יכלו לקבל פיצוי.

<עמיחי עתריה: אני אתן עוד דוגמה ואני בטוח שיסכימו איתי.

<עמיחי עתריה: לאדם יש 20 דונם כרם.

<עמיחי עתריה: הוא ביטח את הכרם.

<עמיחי עתריה: דודי היה משלם אם זה היה מחלה, אם זה היה וירוס או אם זה היה ברד.

<עמיחי עתריה: השלג היה בגובה של מטר ומהכובד כל הכרמים קרסו.

<עמיחי עתריה: כל הסוכות של הכרמים קרסו.

<עמיחי עתריה: האירוע הזה לא מופיע בפוליסה.

<עמיחי עתריה: כדי לשקם את הכרם, כל דונם עולה 5000 שקלים.

<עמיחי עתריה: זה היה בחודש דצמבר והיו חייבים לעשות את זה כי אין זמן לחכות.

<עמיחי עתריה: אני לא מדבר על דברים אחרים שיש עליהם מחלוקת אם הם היו ברי ביטוח או לא.

<עמיחי עתריה: אני מדבר על דברים שבוטחו בביטוח המקסימאלי שאותם חקלאים יכלו לעשות והם לא שופו.

<עמיחי עתריה: חלקם בחזקת פושטי רגל.

<פרץ דניאל: אני ממושב דובב.

<פרץ דניאל: אני גר במושב קרוב ל-52 שנה.

<פרץ דניאל: הלול הזה הוא מפעל חיי והפרנסה של המשפחה.

<פרץ דניאל: אני מגדל בגאווה 6 ילדים במושב.

<פרץ דניאל: אני גר ליד הגדר בגאווה.

<פרץ דניאל: אבל המצב הכלכלי שנקלעתי אליו בעקבות הסופה האחרונה זה ממש קטסטרופה.

<פרץ דניאל: קשה מאוד לנהל חיי שגרה ביום יום.

<פרץ דניאל: לי נפלו שני לולים, שהם עברו את הסופה בשנת 1992 ועוד כמה סופות.

<פרץ דניאל: באוקטובר האחרון, בעקבות הדרישות של משרד החקלאות, חיזקנו את הלולים, בגלל השירותים הווטרינריים.

<פרץ דניאל: עשינו שבילים מחדש והשקעתי שם קרוב ל-250,000 שקלים.

<פרץ דניאל: לקחתי הלוואה שאין לי מאיפה להחזיר.

<פרץ דניאל: היום הלולים האלה קרסו והנזק הוא 1.5 מיליון שקלים.

<פרץ דניאל: נותרתי ללא פרנסה, לא אני ולא הילדים.

<פרץ דניאל: אני אוהב את המקום אבל אני מדבר עם דמעות בעיניים כי קשה לשרוד.

<פרץ דניאל: מר צביקה כהן אמר שלא מגיע לחקלאים כי לא עשו ביטוח.

<פרץ דניאל: פשוט הביטוח הוא לא כדאי ולא כלכלי בגלל המצב הכלכלי, שבקושי שורדים.

<פרץ דניאל: לגבי הלוואות.

<פרץ דניאל: היום חקלאי שחוזרים לו שני שיקים, הוא לא יכול לקבל הלוואה בערבות מדינה.

<פרץ דניאל: מה לעשות?

<פרץ דניאל: אז לא הלוואה ולא שיקום הלולים, אז מה עושים?

<פרץ דניאל: אם זה לא אסון טבע מה שקרה, אז מה זה אסון טבע?

<פרץ דניאל: סופה כזאת לא היה קרוב ל-100 שנה.

ניסן סלומינסקי: מרדכי תנסה לתת תשובות לגבי מה שקשור אליך.

ניסן סלומינסקי: אחר-כך נשמע את התשובות של החקלאים.

<מרדכי כהן: רק כדי לעשות סדר, אין הבדלים בין המשרדים.

<מרדכי כהן: שני המשרדים, חינוך ופנים, עבדנו בתיאום מול האוצר ומדובר על 27 רשויות בשתי הפעימות.

<מרדכי כהן: אנחנו אפשרנו בין הפעימה השנייה לשלישית אפשרות לערעור כי כל מיני רשויות פנו ואמרו: נפלנו בין הכיסאות בין שתי הפעימות.

<מרדכי כהן: אני מזכיר לכולם מה השיקול שהנחה אותנו, שזה יהיה מהיר ושהרשויות יקבלו כסף ולא עבודת דוקטורט של שנתיים.

<מרדכי כהן: אפשרנו את הערעור.

<מרדכי כהן: אני רוצה שתבינו איזה רשויות ערערו, בית שמש, למשל.

<מרדכי כהן: ביניהן יש הרבה רשויות שיש הרבה היגיון.

<מרדכי כהן: בפעימה השלישית התחשבנו בערעור ובאותם מקומות שהיה מוצדק שלחנו שמאים.

<מרדכי כהן: אני לא רוצה לומר דברים שהם לא אחראים אבל מבחינת פקיעין יש הרבה צדק כי היא מבחינת התנאים האובייקטיביים שלה, היתה צריכה להיכלל ברשימה.

<מרדכי כהן: היא לא נכנסה לרשימה.

<מרדכי כהן: כל מה שנאמר פה מדויק והיתה פנייה למשרד הפנים.

<מרדכי כהן: הכול קרה מאוחר אחרי שתי הפעימות, אחרי שכבר העברנו את הכסף.

<מרדכי כהן: הצענו לעיריית פקיעין לפנות בערוץ אחר למשרד הפנים, שהוא רזרבת מנכ"ל לפיתוח, רזרבת שר, ואולי דרך זה נשפה.

<מרדכי כהן: היה צריך באיזה שלב, ואתה יכול להבין את זה, לעשות סטופ ולהעביר את הכסף לרשויות.

<מרדכי כהן: אם היינו מושכים את זה, לא היינו מגיעים לסיכומים עם האוצר ומשפים את הרשויות.

<מרדכי כהן: המחיר של זה הוא שרשות אחת או שתיים נפלו בין הכיסאות.

<מרדכי כהן: אני לא מסתיר את זה.

<גאזי פארס: אבל מבחינת התאריכים, אני לא חושב שאנחנו היינו בעיכוב.

<גאזי פארס: שלחנו מכתבים - - -

<מרדכי כהן: איחרתם.

ניסן סלומינסקי: הוא נתן לך אלטרנטיבות אז תשתמש בהן.

ניסן סלומינסקי: כמו שאני מכיר את מרדכי, אתה תקבל את הכסף.

<גאזי פארס: זה מה שאמרו לי אחרי הפעימה הראשונה.

<גאזי פארס: ערערתי אחרי הפעימה הראשונה ועכשיו אומרים לי אחרי הפעימה השנייה.

<גאזי פארס: אני מקווה שזה באמת נכון.

<גאזי פארס: עוד מעט תהיה פעימה שלישית ואחרי השלישית יהיה אותו דבר.

ניסן סלומינסקי: אני מציע שתשבו איתו.

ניסן סלומינסקי: אני רוצה לשבח מאוד את משרד החינוך ואת משרד הפנים ואת מרדכי.

<מרדכי כהן: האיש הצנוע הזה שיושב פה, רועי, שעשה את כל העבודה.

<גאזי פארס: דיברתי עם רועי כמה פעמים.

ניסן סלומינסקי: פניו באמת לעזור וללכת לקראת וגם בפועל הוא עושה את זה.

ניסן סלומינסקי: שבו ביניכם ותסגרו את זה.

ניסן סלומינסקי: איך שאני מבין אתה תקבל.

ניסן סלומינסקי: אולי זה בדרך טיפה שונה אבל הם כבר סגרו שני שלבים.

חמד עמאר: כן, אבל את הנושא של פקיעין העליתי כבר בישיבה הראשונה שקיימנו כאן בכנסת.

<מרדכי כהן: זה היה אחרי שסיימנו את התהליך.

ניסן סלומינסקי: הוא לא מכחיש.

ניסן סלומינסקי: מרדכי מסכים והוא ישלם לו את זה.

<מרדכי כהן: אני לא יודע לחזור לאוצר ואחרי שסיכמנו לפתוח את הכול מכיוון שהיתה תקלה עם רשות אחת.

<מרדכי כהן: הוא היה אצל המנכ"ל שאמר לו שיש ערוץ נוסף במשרד הפנים שנקרא רזרבת מנכ"ל או רזרבת שר.

<מרדכי כהן: אלה הכלים היותר גמישים ונראה איך אפשר לסייע.

<מרדכי כהן: אני לא אוכל עכשיו לפתוח את הכול.

<גאזי פארס: במקרה הזה הוא אמר לי לכתוב על גיזום עצים.

<גאזי פארס: על גיזום עצים אני כתבתי מייד והבאתי חשבוניות ושלחתי את כל החשבוניות.

ניסן סלומינסקי: אתם תשבו ביחד ואתם תסכמו את זה.

ניסן סלומינסקי: אני רואה שיש כאן רצון גדול ללכת לקראת והם הולכים לקראת.

חמד עמאר: לי אכפת מהתוצאה.

חמד עמאר: אני לא מקבל את זה שרזרבת שר או רזרבת מנכ"ל ילכו לנושא הזה.

חמד עמאר: אנחנו יודעים איך רזרבת שר ורזרבת מנכ"ל מתחלקים.

<גאזי פארס: בקשר לרזרבות שר.

<גאזי פארס: יש שני כפרים לידי שהם עם אותם מספר תושבים.

<גאזי פארס: האחת קיבלה 500,000 שקלים והשנייה קיבלה 400,000 שקלים ואני קיבלתי 300,000 שקלים.

<גאזי פארס: זה היה אחרי הסערה אז אני לא מבין.

חמד עמאר: אני חושב שצריך לקחת את הנושא של פקיעין כי אנחנו מדברים על זה חודשים.

חמד עמאר: צריך לשבת איתו ולסגור את זה וזהו.

<מרדכי כהן: יושב ראש הוועדה ביקש שמשרד הפנים, לגבי פקיעין, למרות שהסתיים התהליך ולמרות שהקצבנו, שנבחן מחדש ונראה אם אפשר לעשות משהו נקודתי עם פקיעין.

<מרדכי כהן: אמרתי פה שזה מה שנעשה.

<מרדכי כהן: נשב עם פקיעין.

<מרדכי כהן: רק שהיתה ישיבה כזאת וזאת היתה ההמלצה.

<מרדכי כהן: הכסף כבר חולק, אני לא יכול להשיב אותו.

<מרדכי כהן: יש שתי מסגרות יותר גמישות במשרד ואנחנו נבחן אם יש אפשרות לסייע דרכן לפקיעין.

חמד עמאר: מתי אנחנו יכולים לקבל תשובות?

<מרדכי כהן: בימים הקרובים.

חמד עמאר: יומיים?

חמד עמאר: שבוע?

חמד עמאר: מתי זה בימים הקרובים?.

<מרדכי כהן: תדרוש מהיושב ראש לחייב ואני אחזור.

ניסן סלומינסקי: חמד, הוא אמר תוך שבועיים.

חמד עמאר: לא יכול להיות שבעוד חודש אני אקבל אותן תשובות.

חמד עמאר: אם אתה אומר שבועיים, אני אדע שזה שבועיים.

<מרדכי כהן: אני לא מכיר משרד שהגיב כל-כך מהר תוך תקופה כל-כך קצרה וסיכם עם האוצר שתי פעימות.

<מרדכי כהן: הוא חילק, עשה עבודה יסודית, הגיע לסוף העבודה כבר ולשלב השלישי של התשתיות.

<מרדכי כהן: אני רוצה לראות עוד משרד כזה.

<מרדכי כהן: אף משרד לא עשה את זה.

ניסן סלומינסקי: הוא קיבל שבחים רבים.

חמד עמאר: אני רוצה לגמור את הנושא של פקיעין.

<גאזי פארס: אני מחכה חודש.

<גאזי פארס: אם תוך חודש זה לא מתקבל, אני שם את המפתחות והולך הביתה.

<גאזי פארס: לא יכול להיות שכך מתנהגים לפקיעין.

<גאזי פארס: אני מקווה שזה ייפתר.

ניסן סלומינסקי: משרד החקלאות, תשובה לגבי מרום הגליל.

<צביקה כהן: בשנים האחרונות הסבסוד של הביטוח החקלאי גדל מ-70-80 מיליון שקלים ל-150 מיליוני שקלים.

<צביקה כהן: זה לא גדל בגלל הפנים היפות שלי.

<צביקה כהן: זה גדל כי גם שונה חוק אסונות טבע.

<צביקה כהן: כלומר, חוץ מביטוח מקיף מאוד, שיש לנו סבסוד אדיר בשבילו, בין 35% ל-80%, חוץ מביטוח – אי-אפשר להגדיר אסון טבע בצורה הזאת.

<צביקה כהן: למשל, הביטוח לא כיסה את החירחון שזאת מחלה באגס.

<צביקה כהן: באו, פנו ועשינו ביטוח לחירחון.

<צביקה כהן: האוצר הולך אותנו, כל דבר מכסה.

<צביקה כהן: הביטוח לא מכסה ירידה בהטלה, אני יודע.

<צביקה כהן: אף אחד לא ביקש את זה.

<צביקה כהן: תבקשו את זה ונבצע גם את זה.

<עמיחי עתריה: השנה זה כבר קיים.

<צביקה כהן: הביטוח לא מכסה הכול.

<צביקה כהן: אפשר לפעול גם לשנה הבאה אבל אתם לא באים, אתם לא מבקשים לקראת שנה הבאה.

<עמיחי עתריה: ביקשו.

<צביקה כהן: בסדר, בוא נבצע את זה.

<צביקה כהן: לגבי פרץ, באמת ליבי איתך.

<צביקה כהן: אני לא יודע להגיד לך אם כן בוטח או לא בוטח.

<צביקה כהן: לפחות בתי צמיחה, או בתי גידול, אפשר לבטח אותם.

<צביקה כהן: אני לא יודע להגיד את העלויות שלהם.

<צביקה כהן: אף אחד לא פנה אלי להגיד לי שיש בעיה עם זה.

<צביקה כהן: אבל מי שלא מבטח את הבית שלו, יש פה בעיה.

<צביקה כהן: הרי אני לא אתן מענקים פרס לאחד שלא ביטוח.

<צביקה כהן: את זה גם הוא מבין.

<צביקה כהן: חשבנו לבוא לקראת החבר'ה שנפלו עם בתי צמיחה.

<צביקה כהן: כמוך יש שניים או שלושה בענף הלול שקרס להם הלול והם לא ביטחו.

<צביקה כהן: רצינו לעשות משהו בנושא של הלוואות.

<צביקה כהן: לא רצינו הלוואות שאתה לא יכול לקבל אותן.

<צביקה כהן: אנחנו רצינו הלוואות דרך המועצות.

<צביקה כהן: לצערי הרב, רק מועצת הצמחים בנושא הירקות מרימה את הכפפה.

<צביקה כהן: מועצת הלול לא רוצה להרים את הכפפה אז אולי אני ואתה נלך אליהם עוד פעם כי זה חייב להתבצע דרך המועצה.

<צביקה כהן: אנחנו כמשרד לא יכולים לתת הלוואות.

<צביקה כהן: אנחנו חושבים שצריך לתת הלוואה עם ערבות שלנו.

<צביקה כהן: אין פתרון קסמים.

<צביקה כהן: אין כסף לתת לפרץ כדי להקים לול חדש אחרי שהוא לא ביטח.

<צביקה כהן: זה שיהיה ברור לכולם.

<צחי שביט: הבעיה היא לא רק של פרץ, זה 600 משפחות.

<צביקה כהן: לא, לא.

<צביקה כהן: אני מסתובב בצפון שבועות ואני לא רואה את הבעיה של משפחות שאין להן מה לאכול.

<צביקה כהן: הביטוח לא כיסה ירידה בהטלה אבל את כל השאר הביטוח כיסה.

<צביקה כהן: יש ביצים בארץ וסך הכול העניין עובד.

<צביקה כהן: לי אין פתרון לירידה בהטלה אם לא היה ביטוח לזה.

<צביקה כהן: אין פתרון ממשלתי לזה.

<צביקה כהן: אני אומר עוד פעם.

<צביקה כהן: הממשלה שמה 150 מיליון שקלים לסבסוד ביטוח.

<צביקה כהן: אל תתבלבלו.

ניסן סלומינסקי: אתם מסבסדים את הביטוח החקלאי כדי שיעשו.

<צביקה כהן: ולא כולם עושים.

ניסן סלומינסקי: נניח שחקלאי עשה ביטוח ויש תחום מסוים שהביטוח לא רוצה לכסות ונגרם לו נזק.

<צביקה כהן: זה לא שהוא לא רוצה.

<צביקה כהן: אני אומר לך כאחראי על הביטוח במשרד שאם היו באים אלי, כל דבר חדש אנחנו מוכנים לשקול כדי שלא ניפול בשנים הבאות.

<צביקה כהן: כמובן שאין לי פתרון רטרואקטיבי.

<צביקה כהן: ירידה בהטלה, אני לא יודע לאמוד אותה במיליונים.

<צביקה כהן: אני אומר את האמת, אין לי קרן שתפצה את זה, אין לי פתרון לזה.

<צביקה כהן: אני גם לא חושב שזה כצעקתה.

<צביקה כהן: מגדלי ההטלה בצפון יש להם בעיות אחרות ולא בעיה של ירידה בהטלה שאולי כבר התגברו עליה.

<צביקה כהן: עם הסיפור של פרץ אין לי פתרון.

<צביקה כהן: אני מבין מה שהוא אומר.

<צביקה כהן: אני מבין שקרס לו הלול.

<פרץ דניאל: יש לי 6 ילדים, מה אני עושה מחר?

<פרץ דניאל: 7 חודשים אין פרנסה, אתה קולט?

<פרץ דניאל: מה אני עושה מחר?

<פרץ דניאל: זה מפעל חיי.

<צביקה כהן: אין לי פתרון למקרים כאלה בגלל שהוא לא עשה ביטוח.

<צביקה כהן: אני אומר עוד פעם, מי שלא עשה ביטוח, יש פה בעיה.

<צביקה כהן: הבית שלי מבוטח.

<צביקה כהן: אנשים צריכים לבטח את מקור הפרנסה שלהם.

<צביקה כהן: אני לא בא אליו בטענות.

<צביקה כהן: אנחנו ניסינו לבוא בצורה של הלוואות.

<צביקה כהן: ניסינו לבקש מהאוצר וכרגע זה לא הולך.

<צביקה כהן: הרי יש גם מגדלים של פרחים מגוש עציון שנפלו.

<צביקה כהן: אנחנו מנסים לפתור את הבעיה בצורה של הלוואות וזה לא כל-כך מצליח.

ניסן סלומינסקי: אתה מוכן לשבת איתו ולנסות למצוא פתרון פרטני במקרה הזה.

<צביקה כהן: אני מוכן אבל פרטנית תהיה לי בעיה.

<עמיחי עתריה: לבעיה כמו שלו יש 30 חקלאים.

<עמיחי עתריה: אני מבין את מה שאומרים לגבי זה שאין לו ביטוח.

<עמיחי עתריה: למרות שזאת בעיה מרכזית, אנחנו לא יכולים לשים אותה במרכז הבעיה.

<עמיחי עתריה: מרכז הבעיה של הישובים זה שאנשים ביטחו את מלוא הפוליסה.

<עמיחי עתריה: פשוט מאוד, היתה הפסקת חשמל 4 ימים.

<עמיחי עתריה: זה דבר שלא היה מעולם.

<עמיחי עתריה: 4 ימים היתה הפסקת חשמל.

<עמיחי עתריה: סידרו חשמל בצפת כי אמרו ששם יש בית חולים ושם יש אוכלוסייה.

<עמיחי עתריה: הם היו בעדיפות אחרונה.

<עמיחי עתריה: השבת החשמל במושבים דובב ובקיבוצים יראון, ברעם, סאסא, השיבו את החשמל רק ביום ראשון והוא נותק ביום חמישי.

<עמיחי עתריה: נגרמו שם נזקים לאנשים שכולם מבוטחים דרך מועצות הייצור.

<עמיחי עתריה: אני מדבר על הביצים, על העיזים ועל הכרמים.

<עמיחי עתריה: אנשים ביטחו.

<עמיחי עתריה: הוא צודק כשהוא אומר שצריך לשפר את הביטוח.

<עמיחי עתריה: שיפרנו מהשנה אבל מה עם הנזק רטרואקטיבית.

<עמיחי עתריה: עכשיו לא יהיו נזקים 10 שנים אבל אנשים אין להם ממה לחדש את הלהקות.

<עמיחי עתריה: אני גם מסתובב באזור הזה ואני רואה את האנשים.

<עמיחי עתריה: כשהם רואים אותו הם לא נשפכים אבל כשהם רואים אותי הם כן נשפכים.

<עמיחי עתריה: אני אומר לך שאנשים ביטחו את כל הלהקות שלהם אבל התרנגולות לא הטילו ואין להם מאיפה לשלם את התערובת כי התרנגולת אכלה תערובת ולא הטילה ביצה.

<צביקה כהן: בקטע הזה, שהוא הרבה יותר רחב, לא אכפת לי לשבת ולנסות למצוא פתרון.

<צביקה כהן: אני לא יודע אם אני אצליח אבל לא אכפת לי לנסות איתך ולראות מה הנזק.

<צביקה כהן: בואו נראה איפה אנחנו חיים.

<צביקה כהן: לגביך, אנחנו חייבים לעבור דרך המועצה.

<עמיחי עתריה: זה לא הנושא המרכזי.

ניסן סלומינסקי: מיצינו את זה.

<צחי שביט: אני מזכיר ועדת המיסים בלה"ב.

<צחי שביט: לגבי הנושא הקודם.

<צחי שביט: כשהייתי עדיין ברשות המיסים והיתה בעיה של ביטוחים, המדינה אפשרה ביטוח רטרואקטיבי כדי לפתור את הבעיה הזאת.

<צחי שביט: זה לא קשה.

<צחי שביט: זה היה במלחמת לבנון השנייה, לא מזמן.

<צחי שביט: רק שתדעו שזה כבר היה ואף אחד לא המציא את הגלגל ואפשר לעשות את זה גם פה.

<צחי שביט: אני מכיר את המצוקה של החקלאים, כשהייתי שם.

<צחי שביט: לגבי לה"ב.

<צחי שביט: ב-15.12 הגשנו לשר האוצר נייר שפירט את הנזקים שנגרמו לעסקים הקטנים בכל אזורי הארץ.

<צחי שביט: עשינו עבודה שכללה גם את הכימות של הנזקים וגם הצענו דרך לפתור אותה.

<צחי שביט: עד עצם היום הזה לא קיבלנו תשובה.

<צחי שביט: נאמר לנו שזה עבר לרשות המיסים.

<צחי שביט: אין לי מושג למה, זה לא המקום של רשות המיסים.

<צחי שביט: הצענו מתווה דומה למה שנעשה ברשות המיסים על אובדני רווחים או על שכר ששולם לעובדים.

<צחי שביט: רק לציין שגם אז כבר ציינו, שמדינת ישראל הגיעה להסכמה שחלק מהימים של ההיעדרות יהיו חצי על חשבון העובד וחצי על חשבון המדינה.

<צחי שביט: זאת אומרת שהמדינה פיצתה את עובדיה והיא מפלה פה את מי שהם אינם עובדיה והם עסקים קטנים במגזר הפרטי.

<צחי שביט: אני חושב שזה חשוב להעלות את זה פה בוועדת המעקב.

<צחי שביט: דרך אגב, הנייר הזה הועבר לכל חברי הוועדה בישיבה הראשונה ועד עצם היום הזה לא קיבלנו תשובה.

<צחי שביט: אני פה בשם יו"ר להב.

<צחי שביט: הסכום הכולל אותו הערכנו הוא כ-30 מיליון שקלים לכל העסקים הקטנים בכל רחבי הארץ.

<צחי שביט: יש להזכיר שהמגזר של העסקים הקטנים מהווה כ-50% מיוצרי התל"ג במדינה הזאת.

<צחי שביט: זה מגזר חשוב מאוד.

<צחי שביט: אמנם זה לא נזק גדול, אבל עדיין צריך לתת עליו את הדעת ולדעתי צריך לייצר דרך מאוד פשוטה.

<צחי שביט: אנחנו הצענו אותה, הצענו גם את המכניזם איך לעשות את זה על-מנת לשלם קצר ומהר.

<צחי שביט: אלה עסקים שנאבקים גם היום לשרוד.

ניסן סלומינסקי: רועי, אתם טיפלתם בפנייה של עסקים קטנים.

<רועי דהן: לא.

ניסן סלומינסקי: למי פניתם?

<צחי שביט: אנחנו פנינו ישירות לשר האוצר.

<צחי שביט: שר האוצר העביר את זה לרשות המיסים.

<צחי שביט: לעניות דעתנו זאת לא הכתובת.

<צחי שביט: יושב פה בחור נחמד מרשות המיסים, שהיה בעבר אחד העובדים שלי, רמי יצקן.

<צחי שביט: הוא לא הכתובת ורשות המיסים היא לא הכתובת.

<צחי שביט: אנחנו הצענו מתווה דומה למה שנעשה בפיצויים על נזקי מלחמה אבל זה לא המקום לטפל בזה.

<צחי שביט: אין לי מושג למה עד היום לא ענו לנו על זה.

<צחי שביט: זה מכתב שיצא ב-15.12 ועד עצם היום הזה לא נענה.

ניסן סלומינסקי: יש פה מישהו שיודע לתת תשובה?

ניסן סלומינסקי: האוצר, ידוע לכם משהו?

<יוסי עדס: למיטב ידיעתי, יש שיפוי רק בגין נזקי מלחמה ולעסקים אין שיפוי בגין נזקי סופה.

<יוסי עדס: אני לא מכיר את הדברים.

ניסן סלומינסקי: תנסה לברר מי הגוף או מי האיש שמטפל בזה ושיעמדו איתם בקשר ויתנו תשובה.

<יוסי עדס: התשובה היא שבגדול זה אמור להיות ביטוח פרטי של תושבים בגין נזקי סופה.

ניסן סלומינסקי: מאחר והוא אומר שלא נתנו לו תשובה, אז קודם כל שיתנו להם תשובה.

ניסן סלומינסקי: תנסה לבדוק במשרד ושיתנו להם תשובה.

<אפרים פלס: בנושא של החינוך.

<אפרים פלס: אנחנו נמצאים ברשות עם הרבה מבנים יבילים.

<אפרים פלס: זה קורה ברשויות שנמצאות בגידול מואץ.

<אפרים פלס: כבר בנושא היבילים של החינוך אנחנו בבעיה קבועה כי למשרד החינוך יש תקציב של 70,000-100.000 למבנה.

<אפרים פלס: זה עולה לנו מראש 200,000 שקלים.

<אפרים פלס: הפיצוי צריך להיות בהתאם לשמאות ולא קח מבנה יביל עוד פעם.

<אפרים פלס: הזמן של החינוך הוא קריטי.

<אפרים פלס: ילדים נמצאים ללא כיתות, לומדים בחדרי ספח וכדומה.

ניסן סלומינסקי: יש לכם ילדים שאין להם כיתות?

<אפרים פלס: יש כיתות שהלכו לאיבוד ושמנו את הילדים בחדרי ספח.

ניסן סלומינסקי: כמה כיתות כאלה יש לכם?

<אפרים פלס: אנחנו מדברים על לפחות 3 כיתות שהלכו לגמרי ועוד 3 כיתות - - -

ניסן סלומינסקי: תמיר, אתה מכיר את הנושא?

<תמיר בן משה: אני מכיר את הנושא ואני לא מכיר כרגע שיש ילד שאין לו כיתה.

<אפרים פלס: ודאי שלא השארנו אותו בחוץ.

<תמיר בן משה: הכול מטופל.

<תמיר בן משה: מבחינתנו זה חוסר לפתיחת שנה.

<תמיר בן משה: השנה מסתיימת בעוד שבועיים.

<תמיר בן משה: אנחנו בקשר עם הרשות.

<תמיר בן משה: הרשות מדווחת לנו שכרגע הם נתנו פתרון.

<תמיר בן משה: הכול מוצג כפער לפתיחת השנה ואנחנו נטפל בזה.

<תמיר בן משה: אנחנו עומדים בקשר שוטף עם הרשות.

<תמיר בן משה: אמרתי לו שאני בקשר עם מנהל אגף הפיתוח שבמקרה הוא גם קודמי לתפקיד, אז אנחנו מתואמים.

<אפרים פלס: אני רוצה לבקש שהפיצוי לא יהיה בהתאם לכיתה חסרה אלא בהתאם לנזק שקרה כי זה לא אקוויוולנטי.

<אפרים פלס: דבר נוסף שאני רוצה להעלות זה נושא הביטוח, שהוא המרכיב המהותי שמעכב את העגלה.

<אפרים פלס: אני מחזיק את הפוליסה שלנו והעברתי אותה לגורמים.

<אפרים פלס: אני מצטט: "מוצהר ומוסכם כי כיסוי שלג יחול על מבנים מאסיביים".

<אפרים פלס: זאת בעיה בנושא החינוך.

<אפרים פלס: מה עם כל הסככות?

<אפרים פלס: הסככות זה הנזק הכי הגדול.

<אפרים פלס: יש לנו 200 גני ילדים.

<אפרים פלס: הוא דיבר על סככות ציבוריות.

<אפרים פלס: אצלנו בנושא חינוך בלבד יש מאות סככות.

<אפרים פלס: הסככות האלה לא מאסיביות.

<תמיר בן משה: אנחנו מכירים בזה.

<אפרים פלס: אני מדבר אפרופו על הצד הביטוחי.

<תמיר בן משה: ברגע שהביטוח אומר שהוא לא מכסה את זה - - -

ניסן סלומינסקי: אז הוא נכנס, כמו בפנים.

ניסן סלומינסקי: אני רוצה הפעם לחלק קומפלימנטים, אם כי עדיין חלק מהשיקים לא הגיעו.

ניסן סלומינסקי: אני רוצה לחלק קומפלימנטים למשרד הפנים, למשרד החינוך, לחקלאות, לעורף.

ניסן סלומינסקי: אני מקווה שעוד תקופה מסוימת נעשה ישיבה שבה אני מקווה שנוכל להרים כוסית.

ניסן סלומינסקי: תודה רבה לכולם.

<איל פורת: אני מחברת "אגד תעבורה".

<איל פורת: אנחנו מפעילים תחבורה ציבורית באזור מבשרת, גבעת זאב ומעלה אדומים.

<איל פורת: ההתחשבנות שלנו מול המדינה, הכסף שאנחנו מקבלים הוא באמצעות קילומטראז'.

<איל פורת: זאת אומרת, אנחנו מבצעים קילומטראז' ומקבלים לפי זה את התקבולים שלנו, לא הכנסות מנוסעים.

<איל פורת: בעקבות הסופה לא יכולנו לבצע פעילות במשך כמה ימים, עקב השלג באזורים השונים ואיבדנו הכנסות בהיקף רב מאוד.

<איל פורת: אמנם חלק מהעלויות המשתנות נחסכו, כי נחסכו עלויות של סולר וחלק מעלויות השכר, אבל עדיין נגרם נזק גדול מאוד לחברה.

<איל פורת: פנינו למשרד התחבורה בבקשה לפיצוי ונענינו שאין אפשרות לקבל פיצוי בנסיבות הללו.

<איל פורת: ההסכמים שלנו עם משרד התחבורה לא מכסים אותנו.

<איל פורת: קיבלנו פיצוי חלקי באמצעות קילומטראז' עתידי שנוכל לבצע.

<איל פורת: בפועל נגרם נזק של למעלה מחצי מיליון שקלים שאין לנו כיסוי עליו.

ניסן סלומינסקי: אני מציע שתשבו יחד ותגמרו את זה.

ניסן סלומינסקי: אתם מספיק גדולים כדי שתוכלו לשבת ולגמור עם זה.

ניסן סלומינסקי: קשה להיכנס להסכמים ולראות מה ההיגיון שבהם.

ניסן סלומינסקי: אתם תהיו מסוגלים לשבת?

<פנחס אזולאי: שיעביר את הבקשה למאיר חן.

<איל פורת: הבקשה הועברה.

<פנחס אזולאי: אני מאמין שזה משהו שלא צריך להיות כאן, זה צריך להיות איתם.

<איל פורת: פנינו לכאן כי לא קיבלנו תשובה מספקת מהמשרד.

<פנחס אזולאי: אני אעביר את מה שהעלית עכשיו.

<פנחס אזולאי: היה צריך להיות פה דרור גנון ואני אפנה אליו את הבקשה שלך.

ניסן סלומינסקי: אני סומך עליכם שבסוף תגיעו להסכמה.

ניסן סלומינסקי: תודה רבה, הישיבה נעולה.